**Ministru kabineta noteikumu projekta**

**„Grozījumi Ministru kabineta 2011.gada 25.janvāra noteikumos**

**Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2011.gada 25.janvāra noteikumos Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”” (turpmāk - Noteikumu projekts) izstrādāts, lai izpildītu daļu no Ministru kabineta 2016.gada 18.augusta sēdē (prot. Nr.41, 5.§, 18.1.apakšpunkts) dotā uzdevuma: apakšprogrammā 04.02.00 „Nodarbinātības speciālais budžets” samazināt izdevumus sociālajiem pabalstiem bezdarbnieka pabalsta izmaksām 2017.gadam 10 397 122 EUR apmērā, 2018.gadam 11 324 337 EUR apmērā un 2019.gadam 11 947 038 EUR apmērā.  Kaut arī iepriekš minētajā Ministru kabineta uzdevumā Labklājības ministrijai uzdots sagatavot un saskaņā ar likumprojekta „Par vidēja termiņa budžeta ietvaru 2017., 2018. un 2019.gadam” un likumprojekta „Par valsts budžetu 2017.gadam” sagatavošanas grafiku iesniegt izskatīšanai Ministru kabinetā grozījumus likumā „Par apdrošināšanu bezdarba gadījumam” un Bezdarbnieku un darba meklētāju atbalsta likumā iekļaušanai valsts budžeta 2017.gadam pavadošo likumprojektu paketē, papildus nepieciešami arī grozījumi Ministru kabineta 2011.gada 25.janvāra noteikumos Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75). To Labklājības ministrija Valsts kancelejai norādīja arī pavadvēstulē, iesniedzot likumprojektu „Grozījumi Bezdarbnieku un darba meklētāju atbalsta likumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts izstrādāts pēc Labklājības ministrijas iniciatīvas, lai pilnveidotu aktīvās darba tirgus politikas pasākumu īstenošanas nosacījumus, piemērota darba noteikšanas kritērijus un darba meklēšanas atbalsta pasākumus, lai nodrošinātu bezdarbniekiem efektīvāku atbalstu darba meklēšanā un lai izpildītu anotācijas Isadaļas pirmajā punktā minēto uzdevumu.   1. Bezdarbniekiem, iesaistoties Nodarbinātības valsts aģentūras (turpmāk – NVA) organizētajās izglītības programmās ir iespēja iesaistīties transportlīdzekļu un traktortehnikas vadītāju apmācībās, kas atbilstoši Ministru kabineta MK noteikumiem Nr.75 tiek īstenotas neformālās izglītības ietvaros. Tomēr transportlīdzekļu un traktortehnikas vadītāju apmācību programmas ir reglamentētas un kvalifikācija iegūstāma noteiktā kārtībā, kuru nosaka Ministru kabineta 2009.gada 29.septembra noteikumi Nr.1123 „Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība” un Ministru kabineta 2010.gada 2.februāra noteikumi Nr.103 „Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība”, kas paredz kvalifikācijas eksāmenu kārtošanu un valsts atzīta dokumenta saņemšanu. Vienlaikus bezdarbnieki, kas apguvuši minētās izglītības programmas, var strādāt profesijā „transportlīdzekļu vadītājs” (Profesiju klasifikatora 832.apakškods).   Noteikumu projektā noteikts, ka transportlīdzekļu un traktortehnikas vadītāju apmācība nav uzskatāma par neformālās izglītības programmu, bet gan par izglītības programmu, kuras ietvaros tiek apgūtas prasmes, kas pielīdzināmās profesionālajai kvalifikācijai. Jauniešu garantijas ietvaros transportlīdzekļu vadītāja kvalifikāciju 2014.gadā ieguva 49 jaunieši bezdarbnieki, 2015.gadā - 79 un 2016.gada I pusgadā - 131. Traktortehnikas vadītāja kvalifikāciju 2015.gadā ieguva 79 jaunieši bezdarbnieki un 2016.gada I pusgadā - 153). Ņemot vērā, ka izglītības programmu saturs Jauniešu garantijas projekta īstenošanas gaitā nav mainījies, uzskatāms, ka transportlīdzekļu un traktortehnikas vadītāju apmācību pabeigušie jaunieši projekta ietvaros ieguvuši profesionālo kvalifikāciju (Noteikumu projekta 3., 7., 11., 13., 15., 16., 18., 19., 21., 22., 23., 24., 25., 26., 27., 28., 29., 31., 32., 35. un 36.punkts).   * 1. Ņemot vērā apmācību ar kupona metodi specifiku, atsevišķi līgumi starp NVA un izglītības iestādēm par apmācību īstenošanu netiek slēgti, tādēļ Noteikumu projektā skaidrots, kādi pasākumu īstenošanas nosacījumu pārkāpumi ir uzskatāmi par būtiskiem. Ja konstatēti būtiski pārkāpumi apmācību īstenošanā, atkārtoti pieteikties pasākumu īstenošanai izglītības iestāde var ne agrāk kā gadu pēc dienas, kad izglītības iestāde svītrota no pasākumu īstenotāju saraksta dēļ būtiskiem pasākumu īstenošanas nosacījumu pārkāpumiem. Tāpat Noteikumu projektā paredzēti gadījumi, kad NVA ir tiesīga izslēgt izglītības iestādi no izglītības piedāvājumu saraksta, veicot pasākumu īstenošanas kvalitātes izvērtēšanu (Noteikumu projekta 5., 8. un 9.punkts).  1. Šobrīd bezdarbnieku apmācību ietvaros netiek īstenota pirmā un otrā līmeņa profesionālās augstākās izglītības programmu apguve, kas dod iespēju bezdarbniekam iegūt augstāko izglītību. Minēto izglītības programmu īstenošana tika uzsākta laikā, kad valstī bija salīdzinoši liels bezdarbnieku skaits, kuri ieguvuši augstāko akadēmisko izglītību (1.līmeņa), vai uzsākuši otrā līmeņa profesionālās augstākās izglītības apguvi, bet studijas nav pabeiguši. Šobrīd atbalsts bezdarbnieku apmācībām primāri tiek novirzīts tām mērķa grupām, kurām tas nepieciešams visvairāk un kuru iespējas atrast darbu ietekmē nepietiekams izglītības līmenis, novecojušas prasmes u.tml. Tuvākajā nākotnē šo apmācību programmu īstenošanu nav plānots atsākt, tādēļ pirmā un otrā līmeņa profesionālās augstākās izglītības programmu apguves īstenošanas nosacījumi no MK noteikumiem Nr.75 ir svītrojami (Noteikumu projekta 2., 4., 14., 17. un 33.punkts). 2. Lai nodrošinātu iespēju bezdarbniekiem, t.sk. tiem, kas nav pabeiguši profesionālās izglītības programmas, taču ieguvuši nozīmīgu darba pieredzi vai attīstījuši prasmes ārpus formālās izglītības sistēmas, iegūt valsts atzītu kvalifikāciju apliecinošu dokumentu, tiek nodrošināta šo kompetenču novērtēšana un atzīšana, atbilstoši Ministru kabineta 2011.gada 22.februāra noteikumiem Nr.146 „Kārtība, kādā novērtē ārpus formālās izglītības sistēmas apgūto profesionālo kompetenci”. Noteikumu projekts paredz jaunu atbalsta pasākumu bezdarbniekiem – NVA sedz ārpus formālās izglītības sistēmas apgūtās profesionālās kompetences novērtēšanas izmaksas atbilstoši profesionālās izglītības iestāžu un eksaminācijas centru maksas pakalpojumu cenrādim (Ministru kabineta 2013.gada 10.septembra noteikumi Nr.791 „Profesionālās izglītības iestāžu un eksaminācijas centru maksas pakalpojumu cenrādis”). Profesionālās kompetences atzīšana paaugstina bezdarbnieka iespējas iekārtoties darbā profesijā, kurā iegūta pieredze, bez nepieciešamības apgūt profesionālās izglītības programmas bezdarbnieku apmācību ietvaros. Plānotajai profesionālās kompetences atzīšanas pakalpojuma nodrošināšanai nav būtiska ietekme uz apmācību pasākumiem paredzēto finansējumu pa gadiem, jo plānots, ka daļa no bezdarbniekiem, tā vietā lai apgūtu profesionālās izglītības programmas, izvēlēsies veikt profesionālās kompetences atzīšanu (Noteikumu projekta 12., 20. un 34. punkts). 3. Lai nodrošinātu efektīvāku finanšu līdzekļu izlietojumu īstenojot neformālās izglītības programmas valsts valodas apguvei, Noteikumu projekts paredz, ka neformālās izglītības programmas valsts valodas apguvei bezdarbnieku apmācību ietvaros ar kupona metodi atkārtoti varēs īstenot tikai tās izglītības iestādes, kurās pēc programmas apguves valsts valodas prasmes noslēguma pārbaudījumus Valsts izglītības satura centrā pēdējā gada laikā sekmīgi nokārtojuši ne mazāk kā 60% no pretendenta apmācīto personu skaita. Atbilstoši Valsts izglītības satura centra apkopotajai informācijai, 2015.gadā no 28 izglītības iestādēm 12 izglītības iestādēs valsts eksāmenu nokārtojušo īpatsvars bija vismaz 70%, savukārt 6 izglītības iestādes šis rādītājs nepārsniedza 40%, t.sk. vienā no iestādēm nepārsniedzot 16%. Gadījumos, kad izglītības iestāde neatbilsts minētajām prasībām (pēc programmas apguves valsts valodas prasmes noslēguma pārbaudījumus Valsts izglītības satura centrā pēdējā gada laikā sekmīgi nokārtojuši mazāk kā 60% no pretendenta apmācīto personu skaita), izglītības iestāde atkārtoti piesakās īstenot programmas valsts valodas apguvei gadu pēc tam, kad saņemts atteikums piešķirt tiesības īstenot programmas valsts valodas apguvei (ņemot vērā, ka gadu minētās apmācības konkrētajā izglītības iestādē bezdarbnieku apmācību ietvaros īstenotas netika). (Noteikumu projekta 6.punkts). 4. Stipendijas mērķis bezdarbnieku apmācību ietvaros ir nodrošināt bezdarbniekam finanšu līdzekļus nokļūšanai apmācības īstenošanas vietā un ēdināšanas izdevumu segšanai mācību laikā. Mācību process bezdarbniekiem tiek organizēts tikai darba dienās un atbilstoši MK noteikumu Nr.75 34.8 punktam, stipendijas apmērs profesionālās apmācības un neformālās izglītības ieguves laikā ir 100 *euro* mēnesī. Lai nodrošinātu stipendijas izmantošanu atbilstoši paredzētajam mērķim, t.i., nokļūšanai apmācības īstenošanas vietā un ēdināšanas izdevumu segšanai, stipendija būtu maksājama tikai par dienām, kad notiek apmācības, nevis par visu mācību laika periodu, ieskaitot brīvdienas un svētku dienas, kad mācības nenotiek. Noteikumu projekts paredz, ka stipendijas apmērs tiek aprēķināts, ņemot vērā apmācību dienas mēnesī (5 *euro* par mācību dienu), tādējādi nodrošinot stipendijas izmantošanu atbilstoši paredzētajam mērķim, administratīvā sloga mazināšanu NVA un tās sadarbības partneriem, kā arī veicinot bezdarbnieka motivāciju apmeklēt apmācību nodarbības. Minētās izmaiņas kopumā neietekmē apmācību pasākumiem paredzēto finansējumu pa gadiem, jo stipendiju izmaksas gada ietvaros būtiski nemainīsies. (Noteikumu projekta 27. un 78.punkts).   6. Atbilstoši Bezdarbnieku un darba meklētāju atbalsta likuma 6.panta devītajai daļai, NVA slēdz deleģējuma līgumu ar biedrību „Latvijas Nedzirdīgo savienība”, lai biedrība sniegtu surdotulka pakalpojumus izglītības programmu apguvei un saskarsmes nodrošināšanai ar citām fiziskajām un juridiskajām personām atsevišķu aktīvo nodarbinātības pasākumu ietvaros (apmācību pasākumi un subsidētās nodarbinātības pasākumi). Labklājības ministrija ir izstrādājusi surdotulku pakalpojuma grozu atbilstoši Invaliditātes likuma 13.panta 3. un 4.daļā noteiktajam, Ministru kabineta 2009.gada 15.decembra noteikumos Nr.1472 „Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku” un Ministru kabineta 2003.gada 3.jūnija noteikumos Nr.291 „Prasības sociālo pakalpojumu sniedzējiem” noteiktajām prasībām. Pakalpojuma izmaksu aprēķināšanai tiek izmantotas Ministru kabineta 2013.gada 29.janvāra noteikumos Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” (turpmāk – MK noteikumi Nr.66) noteiktās likmes mēnešalgas likmes (9.mēnešalgu grupa, 3.kategorija), piemērojot maksimālo mēnešalgas likmi. 2016.gada 1.janvārī stājās spēkā grozījumi MK noteikumos Nr.66, kas paredzēja lielāku maksimālo mēnešalgas likmi minētajā mēnešalgu grupā un kategorijā. Ņemot vērā iepriekš minēto, panākto vienošanos ar „Latvijas Nedzirdīgo savienību” un nepieciešamību nodrošināt surdotulku pakalpojumus atsevišķu aktīvo nodarbinātības pasākumu ietvaros, nepieciešams veikt surdotulku izmaksu stundas likmes pārrēķinu, atbilstoši izmaiņām MK noteikumos nr.66.  6.1 Surdotulka pakalpojuma saskarsmes nodrošināšanai groza izmaksu aprēķins:  Vidējo darba stundu skaitu mēnesī aprēķina pēc formulas - darba laika kalendāra kopējo darba stundu skaitu gadā dalot ar 12 mēnešiem. Atbilstoši 2016.gadā ir 2018 darba stundas: 12 mēnešiem = 168 stundas mēnesī (pie 40 stundu darba nedēļas).  Surdotulka alga mēnesī 1190 *euro* + 280,72 *euro* (23,59% DD soc.nod.) = 1470,72 *euro* (9 mēnešalgu grupa, 3 kategorija)/168 stundas = 8,75 *euro* stundā.  Pakalpojumu grozā ar izmitināšanu šīs izmaksas 1 klientam dienā sastāda 15,34 *euro*. Tiek pieņemts, ka pakalpojumam bez izmitināšanas, kas tiek sniegts klientam tikai darba dienās darba laikā, t.i., 8 stundas dienā. Šīs izmaksas sastāda 70% no 15,34 *euro* = 10,74 *euro* dienā (15,34 *euro*/100\*70)/8 stundas = 1,34 *euro* stundā. Savukārt administrēšanas izmaksas sastāda ne vairāk kā 15% no pakalpojumam novirzītā finansējuma kopējās summas (10,09 *euro* \*15% = 1,51 *euro* stundā).  6.2. Surdotulka pakalpojuma izglītības apguves nodrošināšanai groza izmaksu aprēķins:  Surdotulka alga mēnesī 1190 *euro* + 280,72 *euro* (23,59% DD soc.nod.) = 1470,72 *euro* (9 mēnešalgu grupa 3 kategorija)/168 stundas = 8,75 *euro* stundā.  Pakalpojumu grozā ar izmitināšanu šīs izmaksas 1 klientam dienā sastāda 15,34 euro, tiek pieņemts, ka pakalpojumam bez izmitināšanas, kas tiek sniegts klientam tikai darba dienās darba laikā, t.i., 8 stundas dienā. Šīs izmaksas sastāda 30% no 15,34 euro = 4,60 *euro* dienā (15,34 *euro*/100\*25)/8 stundas = 0,57 *euro* stundā. Savukārt administrēšanas izmaksas sastāda ne vairāk kā 15% no pakalpojumam novirzītā finansējuma kopējās summas (9,32 *euro* \*15% = 1,40 *euro* stundā).  Papildus nepieciešams ņemt vērā arī transporta izmaksas surdotulku nokļūšanai uz un no pakalpojumu sniegšanas vietas. Šīs izmaksas NVA sedz atbilstoši faktiskajiem izdevumiem surdotulka nokļūšanai uz un no pakalpojuma sniegšanas vietas, atbilstoši izmaksas apliecinošiem dokumentiem, kas iesniegti NVA. Savukārt norēķinu kārtība paredzēta līgumā, kas noslēgts starp Latvijas Nedzirdīgo savienību un NVA par surdotulka pakalpojuma nodrošināšanu atsevišķu nodarbinātības pasākumu ietvaros.  Ņemot vērā surdotulka pakalpojuma groza aprēķinus, MK noteikumos Nr.75 nepieciešams paredzēt maksimālās pakalpojuma izmaksas gan nodrošinot surdotulka pakalpojumu apmācību ietvaros, gan saskarsmē ar darba devēju un darba vadītāju (pasākumos, kas paredz darba līguma slēgšanu).  Viena surdotulka izmaksas stundā surdotulka pakalpojumam izglītības programmas apguvei ir 10,70 *euro* un surdotulka pakalpojumam saskarsmes nodrošināšanai ir 11,60 *euro*.  Surdotulka pakalpojumu izmaksas SAM 9.1.1.1. pasākuma „Subsidētās darbavietas nelabvēlīgākā situācijā esošiem bezdarbniekiem”, SAM 7.1.1. „Paaugstināt bezdarbnieku kvalifikāciju un prasmes atbilstoši darba tirgus pieprasījumam” un SAM 7.2.1. „Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” ietvaros sedz no ESF fondu līdzekļiem.  6.3. Lai nodrošinātu, ka arī tie dzirdes invalīdi, kuri iesaistās apmācībā un nodarbinātības pasākumos, taču dzīvo tālu no surdotulku darba vietām, saņemtu pilnvērtīgu surdotulka pakalpojumu visā apmācību vai pasākuma dalības laikā, Noteikumu projekts paredz, ka surdotulku pakalpojumu izmaksas sedz nepārsniedzot 40 tiešā tulkojuma darba stundas nedēļā (Noteikumu projekta 30., 48., 55., 60.punkts).   1. MK noteikumi Nr.75 paredz, ka NVA sedz valsts sociālās apdrošināšanas obligātās iemaksas no algas dotācijas daļas, ko tā līdzfinansē pasākumos, kuri paredz darba līguma slēgšanu (t.sk. „Pasākumos noteiktām personu grupām” un „Pirmā darba pieredze jaunietim”) ar iesaistītajiem bezdarbniekiem, ja darba devējs, kas noslēdzis līgumu par pasākuma īstenošanu, ir biedrība vai nodibinājums, kura darbības mērķis ir atbalsta sniegšana personām ar invaliditāti un kurš nodarbina bezdarbniekus šādās profesijās – asistents vai pavadonis personām ar invaliditāti, surdotulks, latviešu nedzirdīgo zīmju valodas tulks, interešu pulciņa audzinātājs personām ar invaliditāti, speciālais pedagogs vai sniedz atbalstu personām ar redzes invaliditāti. Atbilstoši minētajiem nosacījumiem, valsts sociālās apdrošināšanas obligātās iemaksas no algas dotācijas daļas biedrībām un nodibinājumiem, kuru darbības mērķis ir sniegt atbalstu personām ar invaliditāti tiek segtas tikai tad, ja bezdarbnieks tiek nodarbināts atsevišķās profesijās.   Lai sniegtu papildus atbalstu biedrībām un nodibinājumiem, kuri veido subsidētās darbavietas nelabvēlīgā situācijā esošu bezdarbnieku nodarbināšanai un sekmētu bezdarbnieku iekārtošanos darbā pēc NVA apmācību pabeigšana, Noteikumu projekts paredz, ka NVA sedz valsts sociālās apdrošināšanas obligātās iemaksas no algas dotācijas daļas arī gadījumos, kad biedrība vai nodibinājums konkrēto pasākumu ietvaros nodarbina bezdarbniekus tajās profesijās, kurās atbilstoši darba tirgus pieprasījumam un tautsaimniecības nozaru attīstības prognozēm nepieciešams veikt bezdarbnieku, darba meklētāju un bezdarba riskam pakļauto personu apmācību. Minēto profesiju sarakstu sastāda MK noteikumu Nr.75 22.punktā minētā komisija (Noteikumu projekta 37.punkts).   1. Atbilstoši MK noteikumu Nr.75 80.punktam, Pasākumos noteiktām personu grupām iesaista nelabvēlīgākā situācijā esošus bezdarbniekus, kuri nav iesaistīti apmācībā pie darba devēja un aktīvajos nodarbinātības pasākumos, kas paredz darba līguma slēgšanu, un atbilst kritērijiem, kas raksturo nelabvēlīgākā situācijā esošus bezdarbniekus (ilgstošie bezdarbnieki, bezdarbnieki ar invaliditāti u.tml.).   Personām, kuras Latvijā ieguvušas bēgļa vai alternatīvās personas statusu, sociālekonomiskā iekļaušana un iesaiste darba tirgū ir sarežģītākā un var prasīt ilgāku laiku valodas barjeru, kultūras atšķirību, vāju drošības/kontaktu tīklu u.c. apstākļu dēļ. Minēto iemeslu dēļ konkrētajai mērķa grupai nepieciešams sniegt efektīvu un operatīvu atbalstu iekļaušanai darba tirgū un sabiedrībā, tādēļ Noteikumu projektā kā viena no mērķa grupām Pasākumos noteiktām personu grupām paredzētas personas, kuras ieguvušas bēgļa vai alternatīvās personu statusu.  Vienlaikus plānota sasaiste starp Pasākumiem noteiktām personu grupām (Subsidētās darbavietas nelabvēlīgākā situācijā esošiem bezdarbniekiem), pasākumiem „Pirmā daba pieredze jaunietim”, „Apmācība pie darba devēja” un darbības programmas „Izaugsme un nodarbinātība” 9.1.4. specifiskā atbalsta mērķa „Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākumu „Dažādību veicināšana (diskriminācijas novēršana)”, kura ietvaros paredzēts nodrošināt sociālā mentora pakalpojumu patvēruma meklētāji un personas ar bēgļa vai alternatīvo statusu, proti, sociālais mentors sniedz atbalstu personām ar bēgļa vai alternatīvās personas statusu darba uzsākšanas sākuma periodā, palīdzot apgūt darba dzīves uzsākšanai nepieciešamās prasmes:   * darba laika režīma ievērošana; * darba kultūra un etiķete; * nokļūšana uz un no darba vietas; * kontaktu veidošanas kolektīvā.   Ar tulka starpniecību bezdarbnieks tiek iepazīstināts ar darba vidi, iekšējās kārtības noteikumiem, darba organizāciju un darba drošībās prasībām.  Tulka pakalpojuma izmaksas bēgļiem un personām ar alternatīvo statusu Eiropas Sociālā fonda (ESF) finansētajos projektos sedz no projekta „Informācijas centrs imigrantiem”, kas tiek īstenots Patvēruma, migrācijas un integrācijas fonda ietvaros. Projektu līdzfinansē Eiropas Savienība (granta līgums Nr. PMIF/12/2016/1/1)  (Noteikumu projekta 38., 39., 40., 42., 43., 44., 45. un 46.punkts).   1. NVA sniedz atbalstu bezdarba gadījumā arī personām ar invaliditāti, atbilstoši MK noteikumu Nr.75 nosacījumiem, paredzot arī specifiskus pasākumu un pakalpojumu veidus, kā, piemēram, subsidētās nodarbinātības pasākums, kur valsts darba devējam izmaksā bezdarbnieka ar invaliditāti darba algas dotāciju, nepieciešamības gadījumā nodrošina ergoterapeitu un surdotulku pakalpojumu piesaisti, veic nepieciešamo pielāgojumu atmaksu u.tml. Šobrīd Pasākumu noteiktām personu grupām ietvaros bezdarbniekiem ar invaliditāti (garīga rakstura traucējumiem) tiek piedāvāts atbalsta personas pakalpojums, lai veicinātu personu ar garīgās attīstības traucējumiem veiksmīgu integrācijas pāreju darba tirgū, jo šim invaliditātes veidam ir nepieciešama īpaša pieeja un atbalsts integrējoties citā vidē – tai skaitā darba vietā. Atbilstoši ieteikumiem, kas tika izteikti no nevalstisko organizāciju pārstāvjiem, kuru ikdienas darbs ir saistīts ar personu ar garīga rakstura traucējumiem integrāciju sabiedrībā, tai skaitā arī darba tirgū, šādām personām veiksmīgai integrācijai darba tirgū ir nepieciešama atbalsta personas palīdzība ne tikai uzsākot dalību konkrētā pasākumā („Pasākumi noteiktām personu grupām”), bet arī uzsākot dalību citos nodarbinātības pasākumos, kas paredz darba līguma slēgšanu. Noteikumu projekts paredz, ka atbalsta persona darbā personai ar garīga rakstura traucējumiem palīdz „Pasākumu noteiktām personu grupām”, pasākuma „Apmācība pie darba devēja” un „Pirmā darba pieredze jaunietim” ietvaros integrēties darba vietā (līdzdalība pārrunās ar darba devēju, atbalsta sniegšana darba vadītāja norādīto darba uzdevumu apguvē un izpildē, komunikācijas un saskarsmes veidošana ar darba devēju, darba vadītāju un darba kolēģiem, psiholoģiska un motivējoša atbalsta sniegšana) un ievērot darba kārtības noteikumus un darba pienākumus u.c. Tāpat iespējami gadījumi, kad darba devējs vēlas nodarbināt bezdarbnieku ar invaliditāti vispārējā kārtā, neveidojot subsidēto darba vai apmācību vietu, lai saņemtu darba algas vai tās daļas dotāciju, taču veiksmīgai darba uzsākšanai un turpināšanai nepieciešams papildus atbalsts (darba vietas pielāgojums, algas daļas subsīdija darba vadītājam, surdotulka, ergoterapeita vai atbalsta personas pakalpojums), tādēļ Noteikumu projekts paredz iespēju darba devējam saņemt finanšu atbalstu arī citiem pasākumos paredzētajiem mērķiem, gadījumos, kad darba devējs uzsāk darba attiecības ar NVA reģistrētu personu ar invaliditāti, taču atsakās no finanšu atbalsta - dotācijas bezdarbnieka ar invaliditāti darba algai „Pasākumu noteiktām personu grupām”, pasākuma „Apmācība pie darba devēja” un „Pirmā darba pieredze jaunietim” ietvaros (Noteikumu projekta 38., 49., 50., 51., 56. un 61.punkts). 2. Atbilstoši MK noteikumos Nr.75 noteiktajam, Pasākumu noteiktām personu grupām, pasākuma „Apmācība pie darba devēja” un pasākuma „Pirmā darba pieredze jaunietim” ietvaros bezdarbniekam tiek nodrošināts darba vadītājs. Noteikumu projekts paredz, ka dotāciju darba vadītājiem, kas strādā ar darbā pieņemtajiem nelabvēlīgākā situācijā esošiem bezdarbniekiem un nelabvēlīgākā situācijā esošiem jauniešiem bezdarbniekiem konkrēto pasākumu ietvaros piešķir 50 % apmērā no valstī noteiktās minimālās mēneša darba algas apmēra, proporcionāli bezdarbnieka nostrādātajam laikam un viens darba vadītājs konkrēto pasākumu ietvaros var vadīt darbu ne vairāk kā diviem bezdarbniekiem. Tas nozīmē, ka darba vadītājam dotācija noteiktajā apmērā tiek izmaksāta neatkarīgi no tā, vai darba vadītājs darbu vada vienam vai diviem bezdarbniekiem, proti, tas neietekmē dotācijas apmēru par darba vadīšanu. Savukārt attiecībā uz izmaksu proporcionalitātes principu, gadījumos, kad darba vadītājs vada darbu vienam bezdarbniekam, dotāciju izmaksā par viena bezdarbnieka nostrādāto laiku, savukārt gadījumos, kad darba vadītājs vada darbu diviem bezdarbniekiem, dotāciju darba vadītājam neizmaksā tikai par to laiku, kurā neviens no pasākumā iesaistītajiem bezdarbniekiem neveic darbu vai nepiedalās praktiskajā apmācībā (Noteikumu projekta 47., 53., 54. un 59.punkts). 3. Atbilstoši MK noteikumu Nr.75. 82.punktam, lai īstenotu pasākumus noteiktām personu grupām, aģentūra, ņemot vērā tās izstrādāto darba devēju un bezdarbnieku atlases kārtību, izvēlas darba devējus – komersantus (izņemot ārstniecības iestādes). Šāds ierobežojums paredzēts ar mērķi, lai novērstu gadījumus, kad no valsts vai ES finansējuma tiktu finansētas citas valsts un pašvaldību institūcijas, to likumā noteikto funkciju izpildei un nodrošinātu, ka finanšu atbalsts nodarbinātības veicināšanai tiktu novirzīts komersantiem, biedrībām un nodibinājumiem. Lai nodrošinātu, ka privātās ārstniecības iestādes, kas sniedz veselības aprūpes pakalpojumus varētu veidot subsidētās darba vietas, Noteikumu projekts paredz, ka subsidētās darba vietas var veidot arī ārstniecības iestādes, kurās valsts vai pašvaldības daļa pamatkapitālā atsevišķi vai kopumā nepārsniedz 50 % (privātās ārstniecības iestādes).    1. Atbilstoši Kooperatīvo sabiedrību likuma 1.panta pirmās daļas 12.punktam, lauksaimniecības pakalpojumu kooperatīvā sabiedrība ir kooperatīvā sabiedrība, kura sniedz pakalpojumus lauksaimniecības produktu ražotājiem, bet nenodarbojas ar lauksaimniecības produktu ražošanu, izņemot biedru saražotās produkcijas pārstrādi un apstrādi. Savukārt atbilstoši šī likuma 6.pantam, lauksaimniecības pakalpojumu kooperatīvās sabiedrības nav komersanti. Atbilstoši Latvijas Lauksaimniecības kooperatīvu asociācijas (LLKA) priekšlikumam, lai nodrošinātu, ka subsidētās darba vietas var veidot arī lauksaimniecības pakalpojumu kooperatīvās sabiedrības, Noteikumu projekts paredz tiesības veidot subsidētās darba vietas arī minētajām kooperatīvajām sabiedrībām (Noteikumu projekta 42.punkts). 4. Gadījumos, kad atbalsta reģionālajai mobilitātei saņemšanas periodā ar bezdarbnieku tiek izbeigtas darba tiesiskās attiecības vai dienesta attiecības, vai bezdarbnieks pamet mācības, viņam divu darbdienu laikā jāatmaksā aģentūrai pārmaksāto finanšu atlīdzības summa. Pirms atmaksas NVA darbiniekam ir jāveic vairākas secīgas darbības – jāprecizē atlīdzības saņēmējam izmaksātā summa, ar darba devēju vai apmācību organizatoru jāprecizē attiecību pārtraukšanas laiks, jāaprēķina pārmaksātā finanšu summa un jāsazinās ar atlīdzības saņēmēju u.tml. Lai NVA darbiniekiem termiņā būtu iespējams veikt visas nepieciešamās darbības un atlīdzības saņēmēji savlaicīgi veiktu atmaksu, Noteikumu projekts paredz, ka atlīdzības saņēmējam ir pienākums piecu darbdienu laikā pēc darba tiesisko attiecību vai dienesta attiecību izbeigšanas dienas atlīdzināt aģentūrai pārmaksāto finanšu atlīdzības summu par periodu, kurā atlīdzības saņēmējs vairs nav bijis darba tiesiskajās attiecībās vai dienesta attiecībās (iepriekšējo 2 dienu vietā) (Noteikumu projekta 73. un 77.punkts). 5. Ņemot vērā, ka pasākumā „Pirmā darba pieredze jaunietim” jauniešu bezdarbnieku iesaiste ilgst 12 mēnešus un pasākuma īstenošana noris tikai projekta „Jauniešu garantija” ietvaros, kas tiek īstenots līdz 2018.gada 29.jūnijam, nepieciešams paredzēt elastīgākus pasākuma iesaistes termiņus, kas ļautu pagarināt jauniešu bezdarbnieku iesaisti. Šobrīd iesaiste pasākumā var notikt līdz 2017.gada 1.jūnijam, savukārt, paredzot, ka pasākumā jauniešus bezdarbniekus var iesaistīt no 6 – 12 mēnešiem, iesaiste var notikt līdz 2017.gada 1.decembrim. Izvērtējot pasākuma rādītāju apguvi (iesaistīti 273 jaunieši bezdarbnieki jeb 15% no plānotā projekta rādītāja), kā arī darba devēju interesi jaunieti bezdarbnieku iesaistīt mazāk kā 12 mēnešus, Noteikumu projekts paredz, ka pasākumā „Pirmā darba pieredze jaunietim” jaunieti var iesaistīt, slēdzot darba līgumu uz laiku no 6 līdz 12 mēnešiem. Tomēr, lai nodrošinātu, ka jaunietis bezdarbnieks pasākuma ietvaros iegūst pietiekamu darba pieredzi, Noteikumu projektā paredzēts, ka gadījumos, kad pasākuma ietvaros darba attiecības ar jaunieti bezdarbnieku tiek nodibinātas uz laiku, kas ir mazāks par 12 mēnešiem, darba devējam jaunietis jānodarbina vēl vismaz 3 mēnešus. Minētās izmaiņas kopumā neietekmē Jauniešu garantijas pasākumiem paredzēto finansējumu pa gadiem. (Noteikumu projekta 57. un 58.punkts). 6. Lai veicinātu aktīvāku darba vietu pieteikšanu pasākumā „Apmācība pie darba devēja” un daļēji salāgotu pasākuma „Pirmā darba pieredze jaunietim” un pasākuma „Apmācība pie darba devēja” īstenošanas nosacījumus, Noteikumu projekts paredz pienākumu darba devējam pēc praktiskās apmācības pabeigšanas turpināt nodarbināt darbinieku attiecīgajā profesijā vēl vismaz trīs mēnešus (iepriekšējo 6 mēnešu vietā), mēnesī izmaksājot vismaz valstī noteikto minimālo mēneša darba algu. (Noteikumu projekta 52.punkts). 7. Atbalsta pasākuma „Nodarbināto personu reģionālās mobilitātes veicināšana” ietvaros, nodarbinātajam pēc katra darba tiesisko attiecību mēneša beigām jāiesniedz NVA izdevumus apliecinošus dokumentus par iepriekšējo darba tiesisko attiecību mēnesi - sabiedriskā transporta braukšanas biļetes vai degvielas patēriņa izdevumus apliecinošus dokumentus. Ikmēneša kompensāciju par iepriekšējo darba tiesisko attiecību mēnesi NVA izmaksā pēc transporta izdevumu apliecinošo dokumentu saņemšanas un rūpīgas attiecināmības pārbaudes, kas prasa ievērojamus laika resursus.   Atbilstoši MK noteikumiem Nr.75 par nākamajiem trijiem darba tiesisko attiecību vai dienesta attiecību mēnešiem ikmēneša finanšu atlīdzību Nodarbināto personu reģionālās mobilitātes veicināšanas pasākuma ietvaros aprēķina, ņemot vērā pirmajā mēnesī radušās faktiskās izmaksas par dzīvojamās telpas īri un transporta izdevumiem, no kurām tiek atskaitīts pirmajā mēnesī saņemtās finanšu atlīdzības summas atlikums, ja izdevumi par dzīvojamās telpas īri un transportu ir bijuši mazāki par izmaksātā avansa summu (MKN Nr.75 172.2.apakšpunkts). Pienākumam iesniegt izmaksu apliecinošus dokumentus pēc katra darba attiecību mēneša ir disciplināra nozīme, taču šāda kārtība rada būtisku administratīvo slogu kā klientam, tā NVA.  Lai atvieglotu transporta izdevumu kompensācijas saņemšanu un mazinātu administratīvo slogu, Noteikumu projektā paredzēts, ka izmaksu apliecinošus dokumentus nodarbinātais iesniedz tikai pēc pirmā darba attiecību mēneša. Pēc faktiski izlietotajiem līdzekļiem transporta vai īres izmaksu segšanai, tiek noteikts nākamajos darba attiecību mēnešos izmaksājamais finanšu atbalsta apmērs. Nodarbinātajam ir pienākums saglabāt izmaksu apliecinošus dokumentus visa pasākuma laikā, un NVA saglabā tiesības pieprasīt bezdarbniekam iesniegt izdevumus apliecinošos dokumentus un veikt pārmaksātā finanšu atbalsta piedziņu  Plānotās izmaiņas balstās uz pieņēmumu, ka izmaksas par transporta un dzīvojamo telpu īri pirmajā un pārējos darba vai apmācību mēnešos būtiski nemainās (ņemot vērā braucienu regularitāti vai īres līguma nosacījumus) un nevar radīt klientam nelabvēlīgu situāciju, kas saistīta ar transporta vai īres izmaksu pieaugumu. (Noteikumu projekta 72.punkts).   1. Atbilstoši Bezdarbnieku un darba meklētāju atbalsta likuma 12.panta pirmajai daļai, bezdarbnieka statusa zaudēšanas pamats ir darba ņēmēja vai pašnodarbinātā statusa iegūšana uz nenoteiktu laiku vai uz laiku, kas ilgāks par diviem mēnešiem, saskaņā ar likumu „Par valsts sociālo apdrošināšanu”, izņemot iesaistīšanos aktīvajos nodarbinātības pasākumos. Praksē iespējami gadījumi, kad bezdarbnieks, iesaistoties nodarbinātības pasākumā, noslēdz darba līgumu uz laiku, kas nepārsniedz 2 mēnešus (kad dalību pasākumā un nodarbinātību iespējams apvienot). Šādos gadījumos persona nezaudē bezdarbnieka statusu, taču saņem darba algu, vienlaikus saņemot finanšu atbalstu nodarbinātības pasākumu ietvaros. Noteikumu projekts paredz, ka, gadījumos, kad bezdarbnieks iegūst darba ņēmēja statusu uz laiku, kas nepārsniedz 2 mēnešus, bezdarbniekam ir tiesības turpināt dalību pasākumā, darba attiecību periodā nesaņemot pasākumā paredzēto finanšu atbalstu (ikmēneša stipendija, ikmēneša dotācija biznesa plāna īstenošanas sākumposmā, ikmēneša atlīdzība, finanšu atlīdzība reģionālās mobilitātes veicināšanai) (Noteikumu projekta 10.punkts). 2. MK noteikumu Nr.75 141.8 7.apakšpunkts paredz iespēju bezdarbniekiem paralēli dalībai algotajos pagaidu sabiedriskajos darbos iesaistīties motivācijas programmā darba meklēšanai Ilgstošo bezdarbnieku aktivizācijas pasākumu ietvaros. Atbilstoši MK noteikumu Nr.75 141.10 punktam, ikmēneša atlīdzības apmērs bezdarbniekam par algoto pagaidu sabiedrisko darbu veikšanu ir 150 *euro*,savukārt atbilstoši MK noteikumu Nr.75 163.5 1.apakšpunktam, bezdarbniekam par dalību motivācijas programmā Ilgstošo bezdarbnieku aktivizācijas pasākumu ietvaros izmaksā stipendiju, ko aprēķina pēc akadēmiskās stundas likmes − 0,94 *euro* – un izmaksā proporcionāli iesaistes laikam (akadēmiskajām stundām) motivācijas programmā attiecīgajā mēnesī, kopumā nepārsniedzot 150 *euro*. Bezdarbnieks vienlaikus var saņemt finanšu atbalstu abu minēto pasākumu ietvaros un to aprēķina proporcionāli dalības laikam katrā no pasākumiem (kopā nepārsniedzot 150 *euro*). Noteikumu projektā paredzēts, ka bezdarbnieks var saņemt finanšu atbalstu (stipendiju un ikmēneša atlīdzību) arī gadījumos, kad bezdarbnieks paralēli iesaistei algotajos pagaidu sabiedriskajos darbos, iesaistās motivācijas programmā un to aprēķina proporcionāli iesaistes laikam katrā no pasākumiem.   Vienlaikus noteikumu projekts paredz iespēju bezdarbniekiem paralēli iesaistei kādā no nodarbinātības pasākumiem, iesaistīties neformālās izglītības programmā valsts valodas apguvei un saņemt finanšu atbalstu par dalību abos pasākumos, ja dalību konkrētajos pasākumos ir iespējams apvienot, piemēram, strādājot nepilnu darba laiku Pasākumu noteiktām personu grupām ietvaros (Noteikumu projekta 1punkts).   1. Atbilstošilikumprojektam „Grozījumi Sociālo pakalpojumu un sociālās palīdzības likumā” (Nr: 148/Lp12) (virzīts izskatīšanai 3.lasījumā), NVA nosaka profesionālo piemērotību bezdarbniekiem, kuri bijuši bez darba vismaz 12 mēnešus un saņēmuši Nodarbinātības valsts aģentūras nosūtījumu uz profesionālās piemērotības noteikšanu. Savukārt Noteikumu projektā nepieciešams paredzēt nosacījumus, kuriem iestājoties NVA izsniedz bezdarbniekiem nosūtījumu veikt profesionālās piemērotības noteikšanu. Nosūtījumu izsniedz:   - bezdarbniekiem ar invaliditāti vai prognozējamu invaliditāti;  - bezdarbniekiem ar garīga rakstura traucējumiem;  - bezdarbniekiem, kuri padziļinātajā veselības pārbaudē saņēmuši rekomendāciju veikt profesionālās piemērotības noteikšanu (Noteikumu projekta 65., 66., 67., 68., 69., 70. un 71.punkts).   1. MK noteikumu Nr.75 3.9.apakšnodaļā šobrīd iekļauti darba meklēšanas atbalsta pasākumi, kas ietver: 2. bezdarbnieku profilēšanu (nosaka bezdarbnieka darba atrašanas iespējas, motivāciju sadarboties ar NVA, pašvērtējumu, piemērotākos pieejamos aktīvos nodarbinātības pasākumus un vēlamo pasākumu saņemšanas secību un piederību profilēšanas grupai); 3. piemērota darba noteikšanas kritērijus; 4. individuālā darba meklēšanas plāna saturu un tajā iekļauto aktivitāšu pildīšanas pienākumu; 5. darba meklējumu dienasgrāmatas saturu un tās pildīšanas pienākumu.   Lai gan darba meklēšanas atbalsta pasākumi ir vērsti uz bezdarbnieka aktivizēšanu un integrāciju darba tirgū, praksē atsevišķas tiesību normas ir grūti piemērojamas. Piemēram, NVA ir grūtības piemērot MK noteikumu Nr.75 141. 13 4. apakšpunktu, kur noteikts, kā piemērota darba noteikšanas ietvaros tiek vērtēts potenciālās darba vietas darba algas apmērs. Vērtējot darba algas apmēru, NVA potenciālās darba vietas darba algas apmēru ir jāsalīdzina ar to darba algu, kādu bezdarbnieks ir saņēmis iepriekš, bet NVA rīcībā šāda informācija vairumā gadījumu nav – NVA nav iespējams noteikt vai brīvās darbavietas atalgojums bezdarbniekam ir atbilstošs un attiecīgi nav tiesības prasīt atbildību no bezdarbnieka, ja gadījumā bezdarbnieks atsakās no piemērota darba (šobrīd Bezdarbnieku un darba meklētāju atbalsta likuma 12.panta pirmās daļas 5.punktā paredzēts, ka bezdarbnieks zaudē bezdarbnieka statusu, ja atsakās no piemērota darba piedāvājuma divas reizes). Tādējādi veidojas situācija, ka bezdarbnieks viegli var atteikties no piemērota darba piedāvājuma un nevajadzīgi turpināt saņemt valsts atbalstu bezdarba gadījumā, tai skaitā saņemt bezdarbnieka pabalstu.  Tāpat nepieciešamas izmaiņas nosakot vai brīvā darba vieta atbilst bezdarbnieka profesionālajai sagatavotībai, jo šobrīd attiecīgie nosacījumi pietiekami nemotivē bezdarbnieku pieņemt piemērota darba piedāvājumu. Attiecīgi nepieciešams noteikt, ka pēc sešu mēnešu bezdarbnieka statusa perioda bezdarbniekam var piedāvāt arī mazkvalificētu darbu (vienkāršo profesiju darbi atbilstoši Profesiju klasifikatora devītajai pamatgrupai). Mazkvalificētie darbi atbilstoši šobrīd spēkā esošajai MK noteikumu Nr.75 redakcijai tiek piedāvāti tikai bezdarbniekiem, kuri iepriekš nav strādājuši vai ieguvuši profesionālo izglītību. Attiecīgā izmaiņas nepieciešamas, lai aktivizētu un motivētu bezdarbniekus ātrāk integrēties darba tirgū un pie pirmās iespējas pieņemt piemērota darba piedāvājumu. Minētais gadījums īpaši attiecināms uz bezdarbniekiem ar augstām darba atrašanas iespējām, bet zemu motivāciju sadarboties ar NVA un atgriezties darba tirgū (piemēram, persona saņem lielu bezdarbnieka pabalstu un nevēlas tik ātri atgriezties darba tirgū, kaut arī ir atbilstoša brīvā darba vieta).  Saskaņā ar NVA veikto bezdarbnieku profilēšanu (uz 30.04.2016. profilēti 76 039 bezdarbnieki), kopumā darba atrašanas iespēju:  - augsts līmenis ir 25,0 tūkstošiem jeb 33% no profilētajiem bezdarbniekiem;  - vidējs līmenis ir 22,2 tūkstošiem jeb 29% no profilētajiem bezdarbniekiem;  - zems līmenis ir 28,7 tūkstošiem jeb 38% no profilētajiem bezdarbniekiem.  Savukārt darba atrašanas iespējas salīdzinājumā starp bezdarbnieka pabalsta saņēmējiem un pārējiem bezdarbniekiem ir atspoguļotas šajā tabulā:   |  |  |  |  | | --- | --- | --- | --- | | **Darba atrašanas iespējas** | **Augsts līmenis** | **Vidējs līmenis** | **Zems līmenis** | | Profilētie b/d pabalsta saņēmēji | 50% | 31% | 19% | | Profilētie b/d, pabalstu nesaņem | 19% | 28% | 53% | | Starpība | 31% | 3% | -34% |   Lai arī darba atrašanas iespēju augsts līmenis ir būtiski lielāks (50%) bezdarbnieka pabalsta saņēmējiem, nekā tiem, kas nesaņem pabalstu (19%), tomēr tiem ir zemāka motivācija meklēt darbu, zemāka motivācija sadarboties ar NVA (sākumā, kamēr saņem pabalstu), bet augstāks prasmju pašnovērtējums – salīdzinājumā ar pārējiem bezdarbniekiem, kas nesaņem bezdarbnieka pabalstu. Ņemot vērā, ka lielai daļai bezdarbnieka pabalsta saņēmēju ir augstas darba atrašanas iespējas, taču zema motivācija meklēt darbu un sadarboties ar NVA, nepieciešams veicināt minēto bezdarbnieku ātrāku iekārtošanos piemērotā darbā. Bezdarbnieka pabalstam nevajadzētu būt motivējošam faktoram, lai ilgāk atrastos bezdarbnieka statusā, tādēļ piemērota darba noteikšanas kritēriju pamatā ir mērķis veicināt bezdarbnieku motivāciju saņemt NVA pakalpojumus, tādējādi paaugstinot piemērota darba atrašanas iespējas operatīvai bezdarba situācijas risināšanai. Tāpat iespējami gadījumi, kad bezdarbnieks nav pietiekami aktīvs bezdarbnieka pabalsta saņemšanas periodā, tādējādi pakļaujot sevi riskam zaudēt regulārus ienākumus, jo, beidzoties bezdarbnieka pabalsta izmaksu periodam, bezdarbniekiem, t.sk. bezdarbniekiem ar augstām darba atrašanas iespējām, tomēr neizdodas operatīvi iekārtoties darbā. Tādējādi rodas situācijas, kad bezdarbnieks NVA pakalpojumus aktīvi sāk izmantot tikai pēc bezdarbnieka pabalsta izmaksas perioda. Minēto apstākļu dēļ, būtiski ir veicināt bezdarbnieku aktivitāti jau bezdarbnieka pabalsta saņemšanas periodā, t.sk. nosakot, ka pēc sešu mēnešu bezdarba perioda bezdarbniekam var tikt piedāvāts jebkādas kvalifikācijas darbs.  Nosacījumi par piemērota darba kritērijiem netiek vērtēti gadījumos, kad bezdarbnieks saņem kādu no pakalpojumiem – iesaistās apmācībā, t.sk. Jauniešu garantijas projekta ietvaros, pretendē uz finanšu atbalstu komercdarbības uzsākšanai vai piedalās citos NVA piedāvātajos aktīvajos nodarbinātības pasākumos. Laikā, kad bezdarbnieks iesaistās kādā no nodarbinātības pasākumiem, NVA sniedz bezdarbniekam atbalstu darba meklēšanā, taču ņemot vērā, ka bezdarbnieks aktīvi sadarbojas ar NVA bezdarba situācijas risināšanai, konkurētspējas veicināšanai u.tml., bezdarbnieks šajā periodā nevar uzsākt darbu, ko nav iespējams apvienot ar dalību nodarbinātības pasākumos.  Nosakot piemērotu darbu, katrā gadījumā tiek ņemta vērā situācija konkrētajā reģionā (brīvo darba vietu skaits, bezdarbniekam piemērotu brīvo darba vietu skaits, bezdarba līmenis reģionā u.tml.). Ja konkrētajā reģionā pieejamas piemērotas darba vietas, bezdarbniekam primāri tiks piedāvāts darbs, kas atbilst bezdarbnieka profesionālajai kvalifikācijai un kompetencei, tomēr gadījumos, kad bezdarbniekam iekārtoties darbā neizdodas, nepieciešams apsvērt iespēju pieņemts arī zemākas kvalifikācijas darbu. Vienlaikus tas ne vienmēr negatīvi ietekmē bezdarbnieka stāvokli, ņemot vērā, ka zemākas kvalifikācijas darbs ne vienmēr saistīts arī ar zemāku atalgojumu.  Viens no būtiskajiem kritērijiem, lai novērtētu bezdarbnieka motivāciju iekārtoties darbā ir darba meklējumu dienasgrāmatā izdarīto atzīmju skaits. Atbilstoši MK noteikumu Nr.75 141.18 punktam, bezdarbnieks šajā dienasgrāmatā katru mēnesi iekļauj vismaz trīs darba meklēšanas aktivitātes, bet, ja bezdarbnieka vai darba meklētāja deklarētā dzīvesvieta ir administratīvajā teritorijā ar augstu reģistrētā bezdarba līmeni, vismaz vienu šādu aktivitāti. Darba meklēšanas aktivitātēm ir būtiska nozīme bezdarbnieku aktivizēšanā, kas vienlaikus kalpo kā pierādījums tam, ka bezdarbnieks aktīvi meklē piemērotu darbu, pastāv pietiekoši augstas darba atrašanas iespējas un piedāvāt bezdarbniekam mazkvalificētu darbu nav nepieciešams. No minētā izriet, ka NVA, nosakot piemērotu darbu katrā gadījumā vērtē bezdarbnieka aktivitāti un situāciju konkrētajā reģionā, darba atrašanas iespējas u.tml.. Vienlaikus jāņem vērā riski, kas saistīti ar formālu darba meklēšanas aktivitāšu uzskaitīšanu, kas nepalielina bezdarbnieka darba atrašanas iespējas, tādēļ NVA saglabā iespēju piedāvāt jebkādas kvalifikācijas darbu arī gadījumos, kad darba meklēšanas aktivitātēm ir tikai formāls raksturs. Nosakot piemērotu darbu, NVA ievēro tiesību normu saprātīgas piemērošanas principu, lai sasniegtu taisnīgāko un lietderīgāko rezultātu, objektīvi izvērtējot apstākļus, kas saistīti ar bezdarbnieka motivāciju, darba atrašanas iespējām un situāciju darba tirgū konkrētā reģionā.  Vienlaikus, lai aktivizētu bezdarbniekus intensīvāk pildīt darba meklēšanas pienākumus, nepieciešams palielināt darba meklējumu dienasgrāmatā iekļaujamo darba meklēšanas aktivitāšu skaitu. Šobrīd noteikts, ka bezdarbniekam līdz nākamajai ierašanās reizei NVA ir pienākums darba meklējumu dienasgrāmatā iekļaut vismaz trīs aktivitātes, taču ņemot vērā, ka atkārtotas ierašanās laiks katram bezdarbniekam, ņemot vērā viņa bezdarba situāciju, var būt atšķirīgs (no viena līdz diviem mēnešiem), nepieciešams noteikt laika intervālu, kurā darba meklējumu dienasgrāmatā iekļaujamas darba meklēšanas aktivitātes. Attiecīgi nepieciešams noteikt, ka viena mēneša laikā bezdarbniekam jāiekļauj vismaz trīs darba meklēšanas aktivitātes, bet teritorijā ar augstu bezdarba līmeni vismaz viena aktivitāte.  Tāpat šobrīd MK noteikumu Nr.75 3.9.apakšnodaļa paredz darba meklējumu dienasgrāmatu izsniegt tikai papīra formātā, kas atsevišķām mērķa grupām rada apgrūtinājumu (piemēram, jauniešiem bezdarbniekiem), līdz ar to nepieciešams paredzēt, ka tā ir izsniedzama un aizpildāma arī elektroniski. Vienlaikus jāsaglabā arī iespēja darba meklējumu dienasgrāmatu izsniegt un aizpildīt arī papīra formātā, jo atsevišķām mērķa grupām tieši šis formāts ir pieņemamāks (piemēram, pirmspensijas vecuma bezdarbniekiem).  Lai novērstu iepriekš minētās problēmas saistībā ar darba meklēšanas atbalsta pasākumiem, Noteikumu projekts paredz šādas izmaiņas:   1. tiek precizēti piemērota darba noteikšanas kritēriji – paredzēts, ka pēc sešu mēnešu bezdarba perioda bezdarbniekam neatkarīgi no iepriekšējās profesionālās sagatavotības var tikt piedāvāts jebkurš darba piedāvājums, pat ja tas ir mazkvalificēts darbs (vienkāršo profesiju darbi atbilstoši Profesiju klasifikatora devītajai pamatgrupai) (Noteikumu projekta 62.punkts, ar kuru izdarīti grozījumi MK noteikumu Nr.75 141.13 punktā); 2. tiek precizēti piemērota darba noteikšanas kritēriji – paredzēts, ka NVA nosaka vai potenciālās darba vietas atalgojums bezdarbniekam ir piemērots tikai gadījumā, ja NVA rīcībā ir šāda informācija. Tāpat noteikts, ka darba algas piemērotības noteikšanā tiek ņemti vērā Valts ieņēmumu dienesta publicētie dati par profesiju vidējo stundu tarifa likmi un, ka pēc sešu mēnešu bezdarbnieka statusa perioda atbilstošs darba algas apmērs ir arī valstī noteiktā minimālā mēneša darba alga (Noteikumu projekta 62.punkts, ar kuru izdarīti grozījumi MK noteikumu Nr.75 141.13 punktā); 3. tiek noteikts, ka darba meklējumu dienasgrāmata, ja bezdarbnieks izteicis tādu vēlmi, var tikt izsniegta un aizpildīta arī elektroniski (Noteikumu projekta 63.punkts, ar kuru izdarīti grozījumi MK noteikumu Nr.75 141. 17 punktā); 4. tiek noteikts laika periods, kādā darba meklējumu dienasgrāmatā jāiekļauj darba meklēšanas aktivitātes (viena mēneša periodā darba meklējumu dienasgrāmatā jāiekļauj trīs darba meklēšanas aktivitātes, bet teritorijā ar augstu reģistrētā bezdarba līmeni, vismaz vienu šādu aktivitāti) (Noteikumu projekta 63.punkts, ar kuru izdarīti grozījumi MK noteikumu Nr.75 141. 18 punktā).   Plānots, ka ar Noteikumu projektu, pilnveidojot bezdarbniekiem sniedzamos darba meklēšanas atbalsta pasākumus un aktivizējot bezdarbniekus ātrāk atgriezties darba tirgū (darba meklēšanas pienākuma pastiprināšana, piemērota darba kritēriju pārskatīšana utt.), tiks samazināti izdevumi bezdarbnieka pabalstiem: 2017.gadā - 3 229 824 EUR, 2018.gadā 3 529 829 EUR un 2019.gadā 3 632 884 EUR. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz aģentūrā reģistrētajiem bezdarbniekiem un darba meklētājiem, aģentūru, kā arī Latvijas Republikā reģistrētām un akreditētām izglītības iestādēm. Atbilstoši aģentūras statistiskajai informācijai 2016.gada augusta beigās bezdarbnieka statusā atradās 75 664 personas, savukārt 189 personas atradās darba meklētāja statusā.  2016.gada augusta beigās NVA bija reģistrēti 5732 jaunieši bezdarbnieki vecumā no 15 - 24 gadiem, savukārt 8628 bezdarbnieki bija vecumā no 25 - 29 gadiem.  Bezdarbnieki ar invaliditāti - 8925. Ilgstošo bezdarbnieku skaits (bezdarbnieka statusā vismaz 12 mēnešus) – 22 990. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III.** **Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu kārtējam gadam | izmaiņas salīdzinot ar kārtējo gadu | izmaiņas salīdzinot ar kārtējo gadu | izmaiņas salīdzinot ar kārtējo gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 2 486 123 254 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 2 486 123 254 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 2 420 828 392 | 0 | - 300 005 | - 403 060 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 2 420 828 392 | 0 | - 300 005 | - 403 060 | 0 |
| apakšprogramma 04.02.00 „Nodarbinātības speciālais budžets”, t.sk.: | 157 818 673 | 0 | - 300 005 | - 403 060 | 0 |
| * sociālie pabalsti (EKK 6000) | 121 871 307 | 0 | - 300 005 | - 403 060 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 65 294 862 | 0 | + 300 005 | + 403 060 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 65 294 862 | 0 | + 300 005 | + 403 060 | 0 |
| 3.3. pašvaldību budžets | 0 | 0 | 0 | 0 | 0 |
| 3. Finansiālā ietekme (valsts pamatbudžets): | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **x** | 0 | 0 | 0 | 0 |
| 5. Precizēta finansiālā ietekme: | **x** | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | |
| 6.1. Detalizēts ieņēmumu aprēķins | Noteikumu projektā paredzētie pasākumi neietekmē Saeimā š.g. 24.novembrī pieņemtajos likumos „Par valsts budžetu 2017.gadam” un „Par vidēja termiņa budžeta ietvaru 2017., 2018. un 2019.gadam” aktīvajiem nodarbinātības pasākumiem plānoto finansējuma apmēru.  Plānots, ka ar Noteikumu projektu, pilnveidojot bezdarbniekiem sniedzamos darba meklēšanas atbalsta pasākumus un aktivizējot bezdarbniekus ātrāk atgriezties darba tirgū (darba meklēšanas pienākuma pastiprināšana, piemērota darba kritēriju pārskatīšana utt.), tiks samazināti izdevumi bezdarbnieka pabalstiem: 2017.gadā - 3 229 824 EUR, 2018.gadā 3 529 829 EUR un 2019.gadā 3 632 884 EUR.  ***Aprēķins 2017.gadam***  Pieņemams, ka vidēji 2017.gadā 2 054 personas triju mēnešu laikā no bezdarbnieka statusa iegūšanas brīža zaudēs bezdarbnieka statusu, iekārtojoties darbā, piemērota darba pieņemšanas gadījumā, vai arī atsakoties no piemērota darba piedāvājuma divas reizes, un saņems bezdarbnieka pabalstu, kurš aprēķināts un piešķirts uz valstī noteiktās minimālās darba algas bāzes (2017.gadā - 380 *euro*\*) ar apdrošināšanas stāžu no 10 līdz 19 gadiem, 2017. gadā aptuvenais ietaupījums uz bezdarbnieka pabalsta izmaksām būs 1 614 444 *euro*.  \**Ministru kabineta 2016.gada 18.augusta ārkārtas sēdē, izskatot ar 2017.gada budžeta likumprojektu saistītos jautājumus, tika nolemts (Nr.41, 1.§), ka valstī minimālā mēneša darba alga 2017.gadā ir nosakāma 380 euro apmērā.*  Izmantotā formula:  1 614 444 (kopējā summa) = 786 (bezdarbnieka pabalsta apmērs par pēdējiem sešiem mēnešiem – skatīt tabulu zemāk) x 2 054 (bezdarbnieku, kuri zaudējuši bezdarbnieku statusu, skaits).  2) pieņemams, ka vidēji 2017.gadā 5 126 personas sešu mēnešu laikā no bezdarbnieka statusa iegūšanas zaudēs bezdarbnieka statusu iekārtojoties darbā, piemērota darba pieņemšanas gadījumā, vai arī atsakoties no piemērota darba piedāvājuma divas reizes un saņems bezdarbnieka pabalstu, kurš aprēķināts un piešķirts uz valstī noteiktās minimālās darba algas bāzes, 2017. gadā aptuvenais ietaupījums uz bezdarbnieka pabalsta izmaksām būs 1 615 380 *euro*.  Izmantotā formula (veicot noapaļošanu līdz veseliem skaitļiem):  1 615 380 (kopējā summa) = 315 (bezdarbnieka pabalsta apmērs par pēdējiem trīs mēnešiem – skatīt tabulu zemāk) x 5 126 (bezdarbnieku, kuri zaudējuši bezdarbnieku statusu, skaits).  KOPĀ:  3 229 824 (kopējais bezdarbnieku pabalsta ietaupījums uz bezdarbnieku aktivizācijas pasākumiem) = 1 614 444 *euro* + 1 615 380 *euro*.  ***Aprēķins 2018.gadam***  1) pieņemams, ka vidēji 2018.gadā 2 245 personas triju mēnešu laikā pēc bezdarbnieka statusa iegūšanas zaudēs bezdarbnieka statusu, iekārtojoties darbā, piemērota darba pieņemšanas gadījumā, vai arī atsakoties no piemērota darba piedāvājuma divas reizes un saņems bezdarbnieka pabalstu, kurš aprēķināts un piešķirts uz valstī noteiktās minimālās darba algas bāzes, 2018.gadā aptuvenais ietaupījums uz bezdarbnieka pabalsta izmaksām būs 1 764 914 *euro*.  Izmantotā formula (veicot noapaļošanu līdz veseliem skaitļiem):  1 764 914 (kopējā summa) = 786 (bezdarbnieka pabalsta apmērs par pēdējiem sešiem mēnešiem – skatīt tabulu zemāk) x 2 245 (bezdarbnieku, kuri zaudējuši bezdarbnieku statusu, skaits).  2) pieņemams, ka vidēji 2018.gadā 5602 personas sešu mēnešu laikā pēc bezdarbnieka statusa iegūšanas zaudēs bezdarbnieka status, iekārtojoties darbā, piemērota darba pieņemšanas gadījumā, vai arī atsakoties no piemērota darba piedāvājuma divas reizes un saņems bezdarbnieka pabalstu, kurš aprēķināts un piešķirts uz valstī noteiktās minimālās darba algas bāzes, 2018.gadā aptuvenais ietaupījums uz bezdarbnieka pabalsta izmaksām būs 1 764 915 *euro*.  Izmantotā formula (veicot noapaļošanu līdz veseliem skaitļiem):  1 764 915 (kopējā summa) = 315 (bezdarbnieka pabalsta apmērs par pēdējiem trīs mēnešiem – skatīt tabulu zemāk) x 5 602 (bezdarbnieku, kuri zaudējuši bezdarbnieku statusu, skaits).  KOPĀ:  3 529 829 *euro* (kopējais bezdarbnieku pabalsta ietaupījums uz bezdarbnieku aktivizācijas pasākumiem) = 1 764 915 *euro* + 1 764 914 *euro*.  ***Aprēķins 2019.gadam***  1) pieņemams, ka vidēji 2019.gadā 2 310 personas triju mēnešu laikā pēc bezdarbnieka statusa iegūšanas zaudēs bezdarbnieka statusu, iekārtojoties darbā, piemērota darba pieņemšanas gadījumā, vai arī atsakoties no piemērota darba piedāvājuma divas reizes un saņems bezdarbnieka pabalstu, kurš aprēķināts un piešķirts uz valstī noteiktās minimālās darba algas bāzes, 2019.gadā aptuvenais ietaupījums uz bezdarbnieka pabalsta izmaksām būs 1 815 660 *euro*.  Izmantotā formula:  1 815 660 (kopējā summa) = 786 (bezdarbnieka pabalsta apmērs par pēdējiem sešiem mēnešiem – skatīt tabulu zemāk) x 2 310 (bezdarbnieku, kuri zaudējuši bezdarbnieku statusu, skaits).  2) pieņemams, ka vidēji 2019.gadā 5768 personas sešu mēnešu laikā pēc bezdarbnieka statusa iegūšanas, zaudēs bezdarbnieka statusu, iekārtojoties darbā, piemērota darba pieņemšanas gadījumā, vai arī atsakoties no piemērota darba piedāvājuma divas reizes un saņems bezdarbnieka pabalstu, kurš aprēķināts un piešķirts uz valstī noteiktās minimālās darba algas bāzes, 2019. gadā aptuvenais ietaupījums uz bezdarbnieka pabalsta izmaksām būs 1 817 224 *euro*.  Izmantotā formula (veicot noapaļošanu līdz veseliem skaitļiem):  1 817 224 (kopējā summa) = 315 (bezdarbnieka pabalsta apmērs par pēdējiem trīs mēnešiem – skatīt tabulu zemāk) x 5 768 (bezdarbnieku, kuri zaudējuši bezdarbnieku statusu, skaits).  KOPĀ:  3 632 884 *euro* (kopējais bezdarbnieku pabalsta ietaupījums uz bezdarbnieku aktivizācijas pasākumiem) = 1 815 660 *euro*  + 1 817 224 *euro*.  Tabula - Bezdarbnieka pabalsta pie minimālā iemaksu objekta     |  |  |  |  |  | | --- | --- | --- | --- | --- | |  | Bezdarbnieka pabalsta apmērs (EUR mēnesī ar darba stāžu no 10 līdz 19 gadiem)\* | | |  | | Pirmie 3 mēneši\*\* | Nākamie 3 mēneši\*\* | Pēdējie 3 mēneši\*\* | Kopējais pabalsta apmērs | | Pie minimālā iemaksu objekta: 380 EUR | 209 x 3 | 157 x 3 | 105 x 3 | 1413 |   \*Atbilstoši likuma „Par apdrošināšanu bezdarba gadījumam” 7.panta pirmās daļas 2.punktam, bezdarbnieka pabalsta apmēru bezdarbniekam ar apdrošināšanas stāžu no 10 līdz 19 gadiem (ieskaitot) nosaka 55% apmērā no vidējās apdrošināšanas iemaksu algas.  \*\* Atbilstoši likuma „Par apdrošināšanu bezdarba gadījumam” 9.panta trešajai daļai, bezdarbnieka pabalstu atkarībā no bezdarba ilguma izmaksā šādā apmērā:  1) pirmos trīs mēnešus — pilnā apmērā no piešķirtā bezdarbnieka pabalsta;  2) nākamos trīs mēnešus — 75 % apmērā no piešķirtā bezdarbnieka pabalsta;  3) pēdējos trīs mēnešus — 50 % apmērā no piešķirtā bezdarbnieka pabalsta.  Izmaksu samazinājumu plānots veicināt, paredzot papildus darba meklēšanas aktivitātes (Noteikumu projekta 63.punkts, ar kuru izdarīti grozījumi MK noteikumu Nr.75 141.18 punktā) un veicot izmaiņas piemērota darba noteikšanas kritērijos (Noteikumu projekta 62.punkts, ar kuru izdarīti grozījumi MK noteikumu Nr.75 141.13 1.apakšpunktā). | | | | |
| 6.2. Detalizēts izdevumu aprēķins |
| 7. Cita informācija | Plānotais finansējuma samazinājums 2017.gadam 3 229 824 *euro* apmērā, 2018.gadam 3 529 829 *euro* apmērā un 2019.gadam 3 632 884 *euro* apmērā ir daļa no Ministru kabineta 2016.gada 18.augusta sēdē (prot.Nr.41, 5.§ 18.1.apakšpunkts) noteiktā izdevumu samazinājuma bezdarbnieka pabalstiem. Labklājības ministrija atbilstoši Ministru kabineta 2016.gada 18.augusta sēdē (prot.Nr.41 5.§ 18.1.apakšpunkts) nolemtajam plānoto finansējuma samazinājumu ir iekļāvusi valsts sociālās apdrošināšanas speciālajā budžetā 2017.-2019.gadam. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Atbilstoši Noteikumu projektā paredzētajām izmaiņām Pasākumu noteiktām personu grupām, bezdarbnieku apmācību un pasākuma „Pirmā darba pieredze jaunietim” īstenošanas nosacījumos, tiks rosināti grozījumi arī Labklājības ministrijas pārziņā esošajos:   * 2014.gada 23.decembra MK noteikumos Nr.835 „Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma „Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”, paredzot, ka subsidētās nodarbinātības pasākumā iesaista arī personas, kuras ieguvušas bēgļa vai alternatīvās personas statusu; * 2014.gada 23. decembra MK noteikumos Nr.836 Darbības programmas „Izaugsme un nodarbinātība” 7.1.1.specifiskā atbalsta mērķa „Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”:  1. kā atsevišķu atbalstāmo darbību izdalot „transportlīdzekļu un traktortehnikas vadītāju apmācības”; 2. papildinot ar jaunu atbalstāmo darbību „ārpus formālās izglītības sistēmas apgūtās profesionālās kompetences novērtēšana” (kā izmaksas minētai darbībai paredzot „ārpus formālās izglītības sistēmas apgūtās profesionālās kompetences novērtēšanas izmaksas, kuras sedz atbilstoši profesionālās izglītības iestāžu un eksaminācijas centru maksas pakalpojumu cenrādim”); 3. redakcionāli nepārprotamībai norādot, ka darba vadītājam ikmēneša dotācija tiek rēķināta proporcionāli darba dienām, kurās bezdarbnieks iesaistījies praktiskajā apmācībā; 4. paredzot, ka VSAOI no algas dotācijas daļas, ko NVA līdzfinansē par atbalstāmajā darbībā „Apmācības pie darba devēja” iesaistītajiem bezdarbniekiem, izmaksā saskaņā ar kārtību, kas noteikta MK noteikumos Nr.75;  * 2015.gada 28.aprīļa MK noteikumos Nr.207 „Darbības programmas „Izaugsme un nodarbinātība” 7.2.1.specifiskā atbalsta mērķa „Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu „Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un „Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”:  1. kā atsevišķu atbalstāmo darbību izdalot „transportlīdzekļu un traktortehnikas vadītāju apmācības”; 2. papildinot ar jaunu atbalstāmo darbību „ārpus formālās izglītības sistēmas apgūtās profesionālās kompetences novērtēšana” (kā izmaksas minētai darbībai paredzot „ārpus formālās izglītības sistēmas apgūtās profesionālās kompetences novērtēšanas izmaksas, kuras sedz atbilstoši profesionālās izglītības iestāžu un eksaminācijas centru maksas pakalpojumu cenrādim”); 3. paredzot, ka atbalstāmās darbības „Subsidētās darba vietas jauniešiem bezdarbniekiem (pasākumi noteiktām personu grupām)” ietvaros iesaista personas, kuras ieguvušas bēgļa vai alternatīvās personu statusu; 4. paredzot, ka VSAOI no algas dotācijas daļas, ko NVA līdzfinansē par atbalstāmajās darbībās „Subsidētās darba vietas jauniešiem bezdarbniekiem (pasākumi noteiktām personu grupām)” un „Pirmā darba pieredze jaunietim” iesaistītajiem jauniešiem, izmaksā saskaņā ar kārtību, kas noteikta MK noteikumos Nr.75.   Minētie grozījumi virzāmi izskatīšanai MK vienlaikus ar Noteikumu projektu. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2016.gada septembrī sabiedrības līdzdalības nolūkos tika ievietots LM tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2016.gada septembrī sabiedrības līdzdalības nolūkos tika ievietots LM tīmekļa vietnē. |
| 3. | Sabiedrības līdzdalības rezultāti | Individuālie sabiedrībaslocekļu vērtējumi par Noteikumu projektu nav saņemti.  Noteikumu projekts oficiālās saskaņošanas ietvaros tika saskaņots ar Latvijas Darba devēju konfederāciju, Latvijas Brīvo arodbiedrību savienību un Latvijas Pašvaldību savienību. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikuma projekta izpildi nodrošinās NVA. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neparedz NVA funkciju paplašināšanu vai sašaurināšanu, kā arī neietekmē pieejamos cilvēkresursus. |
| 3. | Cita informācija | Nav. |

*Noteikumu projekts anotācijas V sadaļu neskar.*

Labklājības ministrs J.Reirs

09.01.2017. 11:06

7527

K.Ziediņš

Tālrunis: 67021503

e-pasts: [Kristaps.Ziedins@lm.gov.lv](mailto:Liga.Emule-Konone@lm.gov.lv)